கேள்வி: லட்சுமி பிராதுரி குறித்து விரிவாக சொல்லுங்கள்.
பதில்: லட்சுமி பிராதுரி (Lakshmi Pratury) ஒரு தொழில் முனைவோர், கண்காணிப்பாளர், பேச்சாளர் ஆவார். இவர் தன்னை "மக்கள் சேகரிப்பாளர்" என்று சுயமாக விவரித்தார். இவர் ''INK'' இன் நிறுவனர் மற்றும் தலைமை நிர்வாக அதிகாரி ஆவார். இவர் நேரடி நிகழ்வுகள் மற்றும் ''இன்க்டாக்ஸ்.காம் இ''ன் தொகுப்பாளராகவும் கண்காணிப்பாளராகவும் உள்ளார். ஐஎன்கே உடன் இணைந்து ''சிங்குலாரிட்டி'' யு இந்தியா உச்சி மாநாட்டின் இயக்குநராகவும் லட்சுமி பணியாற்றுகிறார், இவர் ''ஆடி ரிட்ஸ்'' விருதுகளில் 2015 இல் "இன்ஸ்பிரேஷனல் ஐகான்" உள்ளிட்ட விருதுகள் மற்றும் மரியாதைகளைப் பெற்றுள்ளார் ''போர்ப்ஸ்'' வெளியிட்ட 2010''உமன் டூ வாட்ச் இன் ஏசியா (ஆசியாவில் கவனிக்கத்தக்க பெண்கள் 2010 பட்டியல்)'' என்பதில் இவரது பெயரும் இடம்பெற்றது. அமெரிக்காவில் டெட் (மாநாடு) மாநாடு, ஜெர்மனியில் டிஎல்டி மாநாடு மற்றும் இங்கிலாந்தில் வயர்ட் மாநாடு போன்ற மாநாடுகளிலும் லட்சுமி பேசியுள்ளார். இதற்கு முன், லட்சுமி அமெரிக்காவில் தொழில்நுட்பம், துணிகர மூலதனம் மற்றும் இலாப நோக்கற்ற தொழில்களில் இரண்டு தசாப்தங்களாகப் பணியாற்றினார். இவர் ஐதராபாத், மும்பை, போர்ட்லேண்ட் மற்றும் சான் பிரான்சிஸ்கோ விரிகுடா பகுதியில் வசித்து வருகிறார்.